Jun 17,2015
వచ్చే ఏడాది రూపే క్రెడిట్‌ కార్డులు
తిరుపూర్‌: భారత్‌కు చెందిన కార్డు చెల్లింపుల సంస్థ రూపే 'క్రెడిట్‌ కార్డు'లు వచ్చే ఏడాది నుంచి అందుబాటులోకి రానున్నాయి. ఇప్పటికే ఇందుకు సంబంధించిన చెల్లింపు అనుమతులు పొందిన సంస్థ కార్డులను అందుబాటులోకి తెచ్చేందుకు రంగం సిద్ధం చేస్తోంది. రూపే క్రెడిట్‌ కార్డులు వీసా, మాస్టర్‌ కార్డులకు మంచి పోటీని ఇస్తాయని ఎన్‌సీపీఐ ఛైర్మన్‌ ఎం.బాలచంద్రన్‌ తెలిపారు. భారత్‌లోని బ్యాంకుల ద్వారా ఇప్పటికే డెబిట్‌ కార్డులు జారీ చేస్తున్న తమ సంస్థ ఈ రంగంలో కార్డుల వ్యాప్తి, లావాదేవీలు విస్తృతంగా పెరిగేందుకు అవకాశం ఉన్నట్లు తెలిపారు. ప్రతి నెల రూపే కార్డుల ద్వారా నగదు రహిత చెల్లింపులు 1-2 శాతం మేర పెరుగుతున్నట్లు వివరించారు.
ఇక్కడ ఏర్పాటు చేసిన మొదటి అంతర్జాతీయ కుటుంబ చెల్లింపుల దినోత్సవంలో పాల్గొన్న ఆయన 2020 నాటికి ప్రతి భారతీయుడ్ని చేరాలని లక్ష్యంగా పెట్టుకున్నట్లు తెలిపారు. ఇప్పటి వరకు 16 కోట్ల మందికి రూపే కార్డులను సంస్థ జారీ చేసింది.
మీ స్నేహితులకు రికమెండ్ చెయ్యండి